Charles Hamilton (forfatter)

Charles Harold St. John Hamilton (født 8. august 1876 i London, død 24. desember 1961 i Kent) var en britisk barnebokforfatter som skrev under en rekke psevdonym. Han er best kjent for fortellingene fra kostskolemiljø som han skrev under navnet Frank Richards om Billy Bunter of Greyfriars School; de ble publisert i ukebladet The Magnet fra 1908 til 1940Julia Eccleshare. Beatrix Potter to Harry Potter, portraits of children’s writers. National Portrait gallery, 2002. ISBN 1-85514-342-9.

 Liv 
Han vokste opp i Ealing, West London. Faren var journalist, og døde da Charles var sju år gammel. Det er sannsynlig at Charles selv aldri gikk på kostskole, men fikk sin utdannelse på offentlige skoler i og nær Ealing. Han livnærte seg tidlig som frilansforfatter, først knyttet til forlaget Trapps Holmes og fra 1906 hos Amalgamated Press, hvor han skulle utvikle de mest kjente delene av forfatterskapet.

Han var ugift. Som ung reiste han mye i Europa, blant annet til casinoene i Monte Carlo, men etter 1926 forlot han aldri England. Da bosatte han seg i huset «Rose Lawn» i Broadstairs, Kent med en husholderske.

En diskusjon mellom Hamilton og George Orwell i 1940 trekkes ofte fram i omtaler av hamPeter Hunt. «Retreatism and advance (1914-1945)». I: Children’s Literature, an illustrated history. Edited by Peter Hunt. Oxford University Press, 1995. ISBN 0-19-212320-3. Orwell angrep Hamilton for formelpreget litteratur og for å forskjønne virkeligheten for sine unge lesere arbeidsklassen. Hamiltons svarFrank Richards replies to George Orwell var at han foretrakk å gi sine lesere et glimt av varme og humor, framfor å begrense deres erfaringer til realiteter.

Hamiltons selvbiografi ble utgitt posthumt i 1962 med tittelen The Autobiography of Frank Richards.

 Bøker 
Hos Amalgamated Press utviklet han fortellingene fra kostskolemiljø i uketidsskrift som The Gem og The Magnet. Først fra 1907 om Tom Merry og hans venner på skolen «St. Jim's» under navnet Martin Clifford; fra 1908 om Billy Bunter og skolen «Greyfriars» under navnet Frank Richards. Han skrev ukentlige fortellinger om Billy Bunter fra 1908 til 1940, da ukebladet gikk inn. Fra 1947 til sin død i 1961 skrev han nye fortellinger om Billy i innbundne bøker. Billy er en lubben, nærsynt og komisk figur som går i fjerde klasse.

Hans forfatterskap omfatter over 5000 fortellinger fra om lag 100 fiktive skoler, i tillegg til detektivfortellinger, westernfortellinger og andre sjangre. Han skrev også fra pikeskolemiljø under psevdonymet Hilda Richards.

Fortellingene om Billy Bunter ble filmatisert som en tv-serie i førti episoder fra 1952 til 1961http://www.imdb.com/title/tt0044240/.

Han er ikke oversatt til norsk.

 Referanser 

 Eksterne lenker 
 Friardale
 Greyfriars Index

Kategori:Engelske barnebokforfattere
Kategori:Personer fra London
Kategori:Fødsler i 1876
Kategori:Dødsfall i 1961